
Prome Minister Evelyn Wever-Croes a confirma dialuna 
mainta durante conferencia di prensa di Gobierno di Aruba cu 
Aruba a conoce 2 caso positivo di COVID-19 haciendo asina e 
total di casonan positive na Aruba na 103. E dos personanan 
aki tawata na Colombia pa cuido medico y a regresa Aruba 2 
siman pasa. Nan tur dos tawata den cuarentena y a desaroya 
e sintomanan den fin di siman aki cu ya tawata casi na final di 
e 14 dianan. 


Den e caso aki, e proceso di contact tracing y isolacion ta mas 
facil va cu tur dos persona tawata den cuarentena caba. Na e 
momento aki e contact tracing a cuminsa v e famianan tambe 
ta wordo atendi. Di e 2 personanan aki un ta den bon estado di 








SU RECUPERACION 
Y FUTURO 





salud pero e otro si mester di cuido medico. 


“Esaki ta un muestra cu nos mester ta cauteloso cu e virus aki 
manteniendo distancia social y e regla di higiena pa asina evita 
e virus aki di sigui plama”, Prome Minister a duna di conoce. 


Premier Wever-Croes a menciona tambe cu e 2 casonan aki 
no ta un drempel pa cancela e plan strategico pa reapertura di 
nos frontera. Aruba ta consciente cu unabes e frontera habri, 
casonan nobo lo bin y Aruba ta prepara pa esaki tambe. 


Prome Minister ta desea e dos personanan aki un pronto 
recuperacion. 

Prome Minister Evelyn Wever-Croes: 


99% DI ABUSO SEXUAL DI MUCHA, E 
ABUSADOR TA FAMIA OF CONOSI! 


“Ningun hende tin derecho di mishi cu partinan intimo di un 
mucha. Abo tampoco” 


Diabierna Parlamento unanimamente a aproba e ley cu a 
aumenta e castigonan maximo pa abusadonan sexual. Prome 
Minister Evelyn Wever-Croes a duna di conoce cu desde 
comienso die gobernacion aki a bin ta trahando constantemente 
riba leynan y proceduranan pa percura pa castigonan hopi 
mas severo pa abusadonan. Pero tambe riba prevencion, cu 
ta hopi importante. 


Enfaticamente Prome Minister a expresa di ta condena abuso 
sexual di mucha y desde su entrada den politica na 2009, el 
a uni na e causa aki participando na tur marcha pacifico cu 
tabata tin desde e tempo ey pa e tema aki. Na e comienso 
di Gabinete Wever-Croes, mesora a nota cu mester a pone 
prioridad na e veld social, pa cua motibo tambe mesora a 
cuminsa traha riba e problematica aki. 


CRISIS PLAN SOCIAL 

Gobierno a introduci e Crisis Plan Social pa traha riba 
prevencion. Esaki a encera campaña di conscientisacion, 
sistema digital pa sigui tur mucha pa detecta abuso trempan, 
fortifica e sistemanan social y di enseñansa pa yuda e 
victimanan, y hopi mas. UNICEF tambe a asisti den esaki. 
Gobierno no solamente a prepara plan, Crisis Plan Social, 
pero Gobierno a pone mesora 34 miyon florin disponibel pa 
ehecuta e plan aki, entre otro pa combati abuso sexual. 


CASTIGONAN MAS HALTO 

Siman pasa diabierna Parlamento unanimamente a cambia e 
leynan di abuso sexual y tur castigo a bira mas halto, mescos 
cu Corsou, St Maarten y Hulanda. Algun a redoble, otronan 
a triplifica. Gobierno anterior a tene e castigonan mas abou 
na Aruba, locual ta incomprendible. Pero awor Parlamento 
a coregi esaki. Minister President tabata tin palabranan di 
elogio na tur 21 Parlamentario di nos pais cu a uni pa e causa 
importante aki. 


Tambe ta alarga e periodo cu e delito ta caduca. Esaki pasobra 
sa pasa cu muchanan no ta durf papia te ora nan ta adulto, pero 
e ora e delito a caduca. Cu e cambio awor den Parlamento e 
periodo ta wordo alarga y na adulto si tin prueba bo por cera 
e abusado. 


99% DI ABUSO SEXUAL DI MUCHA, E ABUSADO TA FAMIA 
OF CONOCI! 
Gabinete Wever-Croes ta haciendo tur posibel pa atende cu e 





99% DI CASONAN DI ABUSO SEXUAL DI MUCHA, 
E MUCHA CONOCE E ABUSADO! 

problema delicado aki. 

Sinembargo, ta alarmante e cifra y informacionnan obteni 
di casonan di abuso di mucha. 99% di casonan na unda 
muchanan ta wordo abusa sexualmente, ta wordo abusa door 
di personanan cu e victima conoce. E por ta un amigo di cas, 
of amiga of amigo di mama y tata, pareha nobo, door di omo, 
door di welo, of padrastro. Esakinan ta personanan cu ta cerca 
di e muchanan y kendenan e muchanan ta confia. Personanan 
kendenan a mayornan a confia pa laga nan yiunan den nan 
cuido. Esaki ta un indicacion fuerte cu e problema mas serio no 
ta ley, Gobierno of hues. E problema mas serio ta den famia. 
Eynan nos mester enfoca. Eynan Gobierno no por drenta 
facilmente. Esey ta responabilidad di cada famia. Por cambia 
tur ley pero si den famia e abuso sigui te hasta wordo permiti y 
tolera, nos ta sigui faya nos muchanan. 


Prome Minister Evelyn Wever-Croes: “E problematica aki no ta 
facil sino mas bien hopi delicado. Pa nos combati e fenomeno 
aki cu ta un crueldad enorme contra un mucha, nos tur mester 
haci'e. Nos por cuminsa pa evita 99% di e casonan aki door di 
wak miho cu kende nos ta laga nos yiunan y reconoce señalnan 
den e mucha of den esnan cu ta wak pa e mucha. E resto, lag'e 
den man di Gobierno. Cu e ley cu a pasa den Parlamento, 
lo percura pa castigonan hopi mas severo pa abusadonan. E 
periodo pa e delito caduca a wordo cambia pa asina no ta 
importa cuanto tempo pasa, si tin prueba, e abusado lo haya 
su castigo. Y ni un abusado mas lo por sali liber prome cu su 
tempo. Nos ta haci nos parti, awor abo mester haci di bo. Y mi 
tin un mensahe pa e abusadonan: Ningun hende tin derecho 
di mishi cu partinan intimo di un mucha. Abo tampoco! Y si bo 
haci'e toch, conta cu nos ta bin pa bo, sin miedo, y sin piedad”. 

Prome Minister Evelvn Wever-Croes: 


HULANDA TA PONE CONDICION INESPERA 
RIBA ARUBA: 
ARUBA MESTER ACEPTA E RIJKSWET 
FINANCIEEL TOEZICHT, SINO NO TA HAVA 
PLACA 








Premier Evelvn Wever-Croes durante conferencia di prensa 
dialuna mainta, a elabora riba e condicionnan cu Hulanda ta 
impone riba Aruba pa por duna e suma cu Aruba mester pa 
lunanan juli, augustus v september, e asina vama 3e tranche, 
cu ta wordo trata den Conseho di Minister di Reino (RMR) 
diabierna awor, 3 di juli. 


ARUBA A CUMPLI CU TUR CONDICION. 

Caft, den nan conseho na RMR, a raporta cu Aruba ta cumpli 
cu tur condicion y pues Caft ta aproba pa RMR duna Aruba 
e 3e tranche di financiamento. E suma aproba ta 204 mivon 
florin, cu ta cubri: (1) necesidad financiero di Gobierno pa juli, 
augustus y september, pa paga gasto, salario, fondo di AOV, 
APFAy AZV y FASE; (2) subsidio di salario pa juli, augustus y 
september. 

Den e suma Caft a saca afo dos componente: (1) AZV 5 miyon 
florin pa luna (total 15 miyon florin) pasobra Aruba mester 
corta esey segun condicionnan anterior caba; (2) inversion di 
40 miyon florin, pasobra Caft kier mira mas precies con e placa 
ey di inversion lo sirbi e reactivacion di nos economia. 


Condicion 1: Entidad nobo pa maneha e fiansanan den 
futuro 

Den e carta di dia 18 mei ultimo, den cual a duna e aprobacion 
di e fiansa di 2e tranche, RMR a pone como condicion pa e 
3e tranche pa Aruba, cu mester bin un entidad cu lo ricibi e 


fondonan den futuro, y cu lo tene supervision con e fondonan 
ta wordo uza. Gobierno di Aruba a pidi mas informacion riba 
e entidad ey varios biaha, y diahuebs ultimo a wordo priminti 
cu lo manda esaki dialuna 29 juni, pues apenas 4 dia prome 
cu RMR. Esaki, te momento cu Prome Minister a informa den 
Conferencia di Prensa dialuna mainta, no a wordo ricibi. 


Condicion # 2: Rijkswet Financieel Toezicht 

Secretario di estado Raymond Knops a yama Premier 
Evelyn Wever-Croes diadomingo, pa informa cu pa Aruba 
sorpresivamente tin un di dos condicion: “Instemmen 
met toetreding tot de RFT”. Sin duna mucho splicacion y 
hustificacion, Hulanda kier pa e supervision financiero pa 
Aruba no tuma luga mas door di Caft, pero door di Cft, cu un 
miembro di Aruba acerca y cu e ley riba cual nan ta eherce 
e supervision ta e ley di Reino “Rijkswet Financieel Toezicht' 
(RFT). E ley di reino no por wordo imponi, Aruba mester bay 
di acuerdo prome, pasobra e ta un ley di consensus. Pero si 
no acepta e condicion aki, Aruba lo no haya e fiansa asina 
necesario fin di e siman aki. 

Loke Hulanda kier ta pa Gobierno di Aruba, prome cu 3 di juli, 
diabierna awor, indica si ta bay di acuerdo cu ne. 


KICO ESAKI KIERMEN PA ARUBA? 
Esaki ta trece cu ne cu Aruba di awor en adelante lo por presta 
na 0%, pa inversion di capital, zachte lening pues, sinembargo 
e supervision ta bay ta ancra den e ley di Reino, y Aruba mes 
no por cambi'e ora ta sinti necesidad. 


*Mi a contesta sr. Knops cu mi ta di opinion cu e condicion aki, 
4 dia prome cu e deadline, no ta na su luga. Un decision asina 
grandi nos Gobierno so no por tuma. Ademas, dicon si Aruba 
ta e unico pais cu a demostra responsabilidad financiero, bou 
un Caft, nan kier saca nos di Caft y hinca nos den un Cft y 
RFT cu a prueba di ta un fracaso. Pasobra ni Cft ni RFT por a 
maneha e finansas di Corsou y St. Maarten. Ta prueba cu ta e 
regimen estricto y ilogico di Cft a forsa Corsou y St. Maarten 
caminda cu nan ta y a kibra nan economia, forsando nan tuma 
medidanan drastico. 


Dialuna 29 Juni 2020 


(ONLINE, y 

Berdad den pasado na Aruba e gobierno anterior a maneha 
nos finasas na forma pesimo, pero nos Gobierno a demostra 
den poco tempo, bou supervision di Caft, cu nos a transforma 
un deficit di 400 miyon den un surplus di 40 miyon. Sinembargo 
e no tabata tin oido pa esaki y a keda riba su punto: sea nos ta 
acepta e RFT y haya e fiansa asina necesario pa e siguiente 
3 lunanan, of nos no ta acepte, y nos no ta haya e fiansa. 
Mi mester bisa acerca cu Aruba na e momento aki ainda no 
ta mira un otro caminda di unda pa haya e placa aki presta. 
Awe nos a ricibi mas detayes di e entidad, y pa diabierna den 
RMR nos Minister Plenipotenciario mester indica si e ta bay di 
acuerdo cu (1) entiteit y (2) RFT. Den e siguiente dianan lo nos 


duna mas informacion al respecto. 


E tema aki no ta un tema cu nos Gobierno so por tuma decision. 
Mi lo cuminsa e ronda di consulta mesora cu tur gremio y cu 
Parlamento prome cu nos duna un contesta. 


Personalmente mi ta lamenta y mi ta rechasa e actitud aki di 
Hulanda, cu ta mira cu nos pais a wordo kibra pa e crisis di 
Covid, pero mi ta sigura cada ciudadano di nos pais, cu nos 
lo no permiti ni Hulanda, ni ningun otro poder kibra nos. Dios 
ta grandi y mi tin tur fe y confiansa cu nos ta sali afo di esaki, 
y mas fuerte” Premier Evelyn Wever-Croes a finalisa bisando. 





Despues di mas cu 1 luna 


ARUBA TA REGISTRA 2 CASO NOBO DI 
COVID-19 


Despues di mas cu 1 luna y mei cu Aruba no a conose mas 
caso positivo di Covid-19, awe DVG ta bolbe registra 2 caso 
positivo nobo. Ta trata aki di un cluster, dus 2 caso na e mesun 
cas. Tur dos persona a bolbe Aruba for di Colombia dia 15 juni 
y a wordo informa door di DVG pa permanese den cuarentena 
pa 2 siman y a wordo controla door di task force segun protocol. 


Tawata diasabra ultimo cu un di e personanan a cuminsa 
presenta sintoma y a busca asistencia medico. Riba peticion di 
dokter di cas DVG a haci test di Covid-19 serca tur dos persona 
cu e resultado ya conoci. Como cu e personanan aki tawata 
den cuarentena e posibilidad cu nan por a plama e virus ta uno 
chikito, pero apesar di esaki DVG ta sigui prosedura normal pa 
averigua si toch e personanan aki por tawata tin contacto cu 
otro persona. 


DVG desde inicio di e crisis di Covid-19 na Aruba a hiba un 
maneho transparente y lo sigui hiba e mes un maneho aki. 
No tin ningun motibo pa tapa of sconde ningun informacion pa 
comunidad manera cu cierto personanan kier insinua. DVG y 
Gobierno a informa comunidad cu habrimento di nos frontera 


lo conduci cu nos lo por bay haya casonan nobo. Sinembargo 
comunidad por ta trankilo pa motibo cu Aruba tin un bon 
structura pa detecta, isola y controla casonan cu presenta. 
Loke na comienso di e crisis aki mos como pais no tawata 
conta cu ne. 


Banda di esey Gobierno a percura pa nos capasidad di 
camanan den ICU a wordo eleva pa di e manera aki por brinda 
cuido medico nesesario na mas persona. 


Durante e lunasnan cu a transcuri DVG y Gobierno a percura 
pa duna mas hopi informacion posibel riba con cada uno di nos 
mester cuida nos mes. Es cu a tuma tur conseho y ta practica 
e reglanan no tin motibo pa tin miedo. 


Registro di dos caso nobo di Covid-19 na Aruba no nifica cu 
planesnan haci pa cu nos reapertura di frontera lo cambia. 
Plan di reapertura di Aruba su frontera a wordo traha cu miras 
riba diferente senario y registro di casonan nobo no a wordo 
descarta nunca. 





PROCEDURA PA 


IM SI BO TIN SINTOMA 
EZ YAMA BO DOKTER DI CAS 


IMM DOKTER DI CAS TA HACI CITA PA BO NA DIAGNOSTIC CENTER 


Su recuperacion y 

GOBIERNO DI ARUBA 


MINISTER MARISOL LOPEZ-TROMP 


MINISTER di Desaroyo Teritorial, Infrastructura y Medio Ambiente 


Comunicado di Prensa DTI 
“RECORDATORIO” 





DTI ta manda un recordatorio na tur persona cu tabata tin un 
afspraak den e periodo di 17 maart 2020 te cu 29 mei 2020 y 
cu no a ricibi un fecha nobo pa keur pa un of otro motibo pa 
please tuma contacto cu DTI na 5845300 of whatsapp na Tel: 
5937947. Esaki ta solamente pa esnan cu tabata tin afspraak 
caba durante es periodo ey. 


E “grace-period” ta te cu 1 juli 2020 pa esnan cu tabata tin 
afspraak di keur of herkeuring desde e periodo di 17 maart 
2020 te cu 29 mei 2020. 

Esnan cu acudi después di 1 juli 2020 lo mester paga di nobo. 
Esnan cu ricibi nan datum di afspraak pa keur tin cu presenta 
ariba e fecha y orario duna. Lo mester drenta na e banda 
di voertuigkeuringshal cu ta “GATE nr. 3” pa entrega e 
documentonan y pa pasa y keur e vehiculo. 


Pa traha afspraak nobo pa keur vehiculonan di motor mester 
pasa personalmente na DTI y cu e siguiente documentonan: 
Seguro valido 

Registratie (di SIAD) 


Pa esnan di “personenvervoer” (Taxi, T-O, V-cars etc) nos ta 
dunando un servicio special cu cierto dia nan di siman ta special 
pa keur es vehiculonan aki . DTI ta pidi pa presenta na balie cu 
e documentonan necesario y indica cu ta un personenvervoer 
pa por haya un afspraak riba e dianan special. 

Pa loke ta trata companianan cu ta desea di laga keur nan 
vehiculonan di motor esaki nan tambe por jama of whatsapp 
ma Tel: 5937947 pa regla lo necesario pa por bin keur e 
vehiculonan ariba un solo dia. 


Reglanan vigente pa entrada. 
'Preferibel solamente 1 miembro so di famia. 
'Persona nan cu sintomanan di COVID-19 of cu tin un malestar 

no ta ser permiti pa drenta. 

sProme cu drenta mester haci man limpi cu handsanitizer. 
«Nos ta pidi pa tene e distanciamento social y para na e linea 
blauwnan cu tin marca den vioer y tambe para na e stickernan 
di “Please stand here”. 

Den nomber di DTI nos ta pidi comprencion pa cu e "Normal 
Nobo” y pa e tardansa di servicio cu lo por surgi pa motibo di 
tuma precaucion y ta spera di por conta cu e cooperación di 
Pueblo di Aruba. 


SIGURIDAD NA PROME LUGAR! 





Informacion di Gobierno transparente! 

Minister di Cultura: 








Diabierna anochi a tuma despedida di un yiu di tera, Sr. Vicente 
Kelly na unda henter pueblo di Aruba ta haya e oportunidad di 
bin tuma despedida di un musico renombra di Aruba. Vicente 
Fortunato Kelly a nace y crece den e bario di Papaya, Paradera. 
Como mucha Vicente a sifia su mes pa toca acordeon y orgel y 
como adulto el a bay les di piano. Vicente tabata un persona cu 
tabata compone cancionnan basa riba acontecimentonan cu a 
tuma luga den su pueblo. E mes ta skirbi, compone y canta su 
cancionnan. El a haya e titulo di ‘cantor di pueblo’ pa motibo 
cu pa medio di su cancionnan e tabata trece dilanti sucesonan, 
creencia, custumbernan y comportacion di nos Arubianonan. 
Vicente tabata director di tres banda “Los Juveniles’, “La 
Nueva Fuerza” y “Los Pimentosos” pa hopi aña y a haci varios 
presentacion den exterior. 


Vicente a demostra tambe cu ora bo ta kere den bo mes 
cultura y musica, trahando cu un team di musiconan - sin 
discriminacion algun-, bo ta yega hopi leu riba tarima regional 
y internacional. Un ehempel di esaki ta e cancion “Mi Banana” 
(1984) cu Vicente a produci cu su banda musical “La Nueva 
Fuerza” y cu tabata un hit na Santo Domingo, Latino America 
y New York. Vicente tambe tabata director di tres banda “Los 
Juveniles”, “La Nueva Fuerza” y “Los Pimentosos” pa hopi aña 
y a haci varios presentacion na Santo Domingo, Venezuela y 
Colombia. 


E trayectoria musical di Vicente ta impresionante, si nos tene 
cuenta cu Vicente: 

- a cuminsa toca y canta for di ora e tabatin 8-9 aña; 

- a cuminsa su carera musical formando parti di e grupo di 
Aguinaldo “Las Blancas Palomitas” bou di guia di Evelyn 
Luidens; 

- a bay toca cu 14 aña den e banda di su rumannan “Estrellas 








del Campo”; 
- tabatin e corahe cu 17 aña di lanta su propio banda “Los 
Juveniles” hunto cu Victor Oduber como manager; 


- a bay les di piano te ora cu el a forma su mesun bandanan 
“Los Juveniles” y “La Nueva Fuerza” y 

- despues a presenta como musico Arubiano na un di e 
festivalnan mas importante di Vallenato na Colombia cu su 
banda "Los Pimentosos”. 


Aruba a perde gran musico, kende a laga un tesoro musical 
atras. No solamente pa su pueblo di Aruba, pero tambe pa 
e pueblo di e paisnan cu tanto a aprecia y reconoce Vicente 
su talento y conocemento. Minister di Cultura Sra. Maduro pa 
motibo di kebrante di salud no por tabata presente, pero si 
a wordo representa pa su bureau y director di Departamento 
di Cultura. Un bez mas palabranan di forsa na na casa di 
Sr. Vicente Kelly, Sra. Elvia Kelly, Vicente su cuater yiunan 
Reynold, Carolyn, Elton y Ariane mescos cu su yiu Reginaldo, 
su nieto y nietanan, tur su rumannan y demas famia, amigo y 
conocirnan. Vicente sosega na pas den brasa di señor. 

Departamento di Impuesto: 


DIAMARS AWOR TA ULTIMO DIA PA 
ENTREGA E PLACHINAN DI NUMBER DI 
VEHICULO DI MOTOR CU NO TA DEN UZO 


Diamars awor, dia 30 di juni, ta ultimo dia cu por entrega e 
plachinan di number di vehiculo di motor cu no ta den uzo pa 
e siguiente kwartaal di 2020. Si entrega e plachinan na tempo 
e contribuyente tin posibilidad cu e no tin mester di paga e 
impuesto pa un parti di aña 2020. E dispensacion di impuesto 
ta depende pa cuanto tempo e cliente ta laga e plachinan keda 
aden. 


E condicionnan Ta asina cu pa un vehiculo di motor cu no ta 
den uzo y cu no lo bay ta den uzo pa un tempo, no lo tin mester 
di paga e impuesto di un of mas kwartaal durante aña. Esaki ta 
dispensacion di impuesto y ta valido solamente si cumpli cu e 
siguiente condicionnan. 


1. Ta entrega e plachinan di number no mas laat cu dia 30 di 
juni 2020 y 


2. E plachinan di number ta keda aden pa por lo menos un 
kwartaal durante aña. 


Entregamento di plachi di number Por entrega e plachinan di 
number sea na oficina principal na Camacuri of na un MFA. 


Mester acudi cerca un cahero pa yena y firma un formulario. 
E formulario yama ‘Inleveren nummer- en controleplaat 
motorrijtuig’. Por haya e formulario aki tambe via e website 
di Departamento di Impuesto www.impuesto.aw. Pa medio di 
e formulario ta declara cu ta entrega e plachinan y ta duna e 
motibo por ehempel: pa motibo di biahe largo, vehiculo ta daña 
etc. 


Periodo cu e plachi ta keda aden E dispensacion di impuesto 
ta depende tambe di con largo un cliente ta laga su plachinan 
di number aden. Solamente si e plachinan a keda aden pa 
un kwartaal completo of pa un termino mas largo, e ora no 
lo tin mester di paga e impuesto di e kwartaal concerni. Por 
ehempel: si e vehiculo ta daña pa un luna so y e doño a 
busca e plachinan di number bek, e ora toch e mester paga e 
impuesto. E dispensacion no ta conta pa cada luna cu e plachi 
a keda aden, sino pa cada kwartaal di aña. 


Notindispensacion cu forsa retroactivo Nota duna dispensacion 
di impuesto cu forsa retroactivo. Esaki ta pa motibo cu mester 
paga e impuesto delanta. 





E SIMAN AKI TUR AUTOMOBILISTA CU 
TIN PLACHI DI NUMBER A-13000 TE CU 
A-30000 POR BUSCA NAN PLACHINAN NA 
DEPARTAMENTO DI IMPUESTO 


Mester acudi na e oficina principal 


E siman aki, di dialuna dia 29 di juni te cu diabierna dia 3 di 
juli, Departamento di Impuesto ta parti plachi di number na 
tur automobilista cu nan number di auto ta entre A-13000 y 
A-30000. Di e forma aki ta duna tambe otro oportunidad na 
esnan cu no a alcansa pa busca nan plachi di number diasabra 
ultimo via e sistema di DIMP Drive-Thru. 


Walk-In Durante siman e partimento di plachi ta bay segun 
e sistema di ‘Walk-In’. E contribuyentenan por acudi na e 
balie ubica den e edificio principal na Camacuri; pues no na e 
oficina anexo unda normalmente ta parti e plachinan. Ta pidi 





tur contribuyente pa presenta e documentonan rekeri manera 
comprobante di pago di Departamento di Impuesto y seguro di 
auto valido na momento di busca e plachinan di number. 


Orario di servicio Pa busca e plachinan por acudi durante e 
orario: 7:45 am — 11:30 am y 1:15 pm — 5:00 pm. 


Departamento di Impuesto ta recomenda pa probecha di e 
oportunidad durante siman. Despues di diabierna, 3 di juli, lo 
mester warda te un otro biaha, debi cu lo warda e numbernan 
bek pa traha espacio pa e otro numbernan cu ta sigui. 


ETRE A 





Wlinicter An Ri 
VINISTER ANDIN BIK 

Minister Bikker cu paso firme a adresa e tema cu ta 
bibando den comunidad 

Diabierna ultimo Minister di Husticia mr. Andin Bikker tabata 
den Parlamento unda a trata e propuesta di ley riba abuso 
di menor. Esaki ta un propuesta di ley cu a keda presenta na 
cuminsamento di anja na Parlamento, pero debi na Corona 
Virus a bin un tardansa chikito pa trata e ley. Minister Bikker 
durante conferencia di prensa dialuna mainta a splica cu e ley 
aki ta adresa cu ta aumenta e castigonan ‘across the board’ pa 
loke ta trata crimen contra abuso di menor. 


Tambe a kita cu den cierto caso asina por tin crimen cu ta 
caduca. Parti di e ley cu a cambia ta e ley cu a introduci na 
2014 di Codigo Penal. Den e parti di e ley aki e castigo máximo 
ta mas abou cu den otro parti den Reino Hulandes. Tambe a bin 
resulta cu ora KIA ta yen y mester traha luga pa personanan cu 
recién a keda condena y no tin espacio pa nan, no ta distingi 
ora un persona ta bin na remarca pa ser laga den libertad ki 
tipo di crimen e la comete. Esaki por trece cu ne cu no por a 
evita cu e personanan aki tambe ta bin na remarca pa e trato 
di libertad condicional. 


Tres cambio hopi substancial cu a drecha den Codigo Penal 
di 2014. Pa Minister Bikker tur esaki ta pasonan firme cu a 
adresa y cu ta un tema cu ta bibando den comunidad. 

Gobierno a dicidi cu tur pasahero cu yega nos isla lo mester 
haci un test pa Covid-19. Desde un principio crisis team a 
scohe LAB HOH pa haci e testnan. 


Berdad ta cu na principio Hospital lo no por a cubri e gastonan 
pa adkiri e mashinnan door di limitacion di cashflow. 


Na momento cu hospital a indica cu nan no por financia e 
mashinan a pidi oferta di 3 laboratorio priva. Pero na final 
Hospital a indica toch cu nan mes por cumpra e mashinnan y 
consecuentemente Gobierno lo traha cu LabHOH den esaki 
manera cu crisis team a dicidi inicialmente. 








Minister Dangui Oduber, encarga cu maneho di turismo, salud 
publico y deporte a splica nos cu Gobierno a haya nan den un 
situacion fastioso pasobra nan mes no tin e fondonan pa adkiri 
e mashinnan, cu na tur ta costa algun miyon florin. Hospital 
e ora a considera otronan pa haci dicho inversion. “Pero na 
final Hospital a dicidi cu nan mes lo haci e inversion pa haya e 
mashinnan cumpra na Miami y consecuentemente nan mes lo 
haci e trabou. Den algun ora e mashin ta produci resultado pa 
e pasahero”, asina e mandatario a indica. 


El a sigura cu a haci tur esfuerso pa por ta cla pa atende cu 
pashentnan cu yega Aruba, specialmente for di paisnan cu tin 
casonan activo. Pero mester tin e aparatonan moderno aki 
pa no solamente haci test, sino e cantidad pa haci pareu y e 
rapides pa produci un resultado. 


E mandatario a subraya cu a haci tur esfuerso pa busca 
alternativanan si en caso Labhoh mes no por a busca e 
mashinan pa asina por yega na un solucion pa haci e testnan 
cu tur pasahero. 


Cu esaki gobierno a haya necesario pa corregi e insinuacionan 
haci, ta lamenta loke a wordo publica y ta spera cu por rectifica 
esakinan. 

SOBIERNO Di 


MINISTER CHRIS Ro 


















Minister di Transporte, Comunicacion y Sector Primario 
ta informa: 





Den luna di october 2019 Parke Arikok a ricibi e maneho pa cu 
Parke Nacional Arikok y Parke Marino, basa riba e ley di ROPV. 
Pero den pasado esaki a trace bastante confusion den nos 
piscadornan. Tabata tin un pensamento robes cu piscadornan 
lo tin prohibicion di pisca of pasa den Parke Marino pa eherce 
nan ofishi, pero tambe cu lo tin limitacion pa pisca for di baranca 
den Parke Arikok. 


Minister Chris Romero, encarga cu e Cartera di Sector Primario, 
a tene diferente combersacion cu Gerencia di Parke Arikok y a 
trece dilanti e puntonan di preocupacion pa cu e piscadornan, 
pa asina trece claridad finalmente. 





Ta asina cu, manera a menciona anteriormente, na october 
2019 Parke Arikok a ricibi e maneho di e Parke Marino 
conforme ROPV. Den e prome fase lo ta pa trece tur piscador 
(stakeholders) hunto y sinta na mesa cu nan. E siguiente fase 
lo ta pa acumula tur informacion di stakeholders pa asina duna 
contenido na e plan di maneho di Parke Marino. 


Tanten cu tur tramite pa haci e cambionan menciona ta 
andando, tur piscador por drenta Parke Arikok libremente pa 
pisca den e area di Parke Marino, sea for di boto of baranca. 

REQUEST FOR EXPRESSION 
OF INTEREST (REO!) 


with regard to the Aruba Refinery 


NE 


Refineria di Aruba N.V./LLC, hereafter referred to as “RdA”, is conducting a strategic 
orientation with regard to the Aruba Refinery. RdA invites experienced and qualified parties 
interested in future activities at the Aruba Refinery to identify themselves through this 





transparent Request for Expression of Interest (REO!) process. 


Interested parties are invited to express 
their interest for the following tracks: 


Resuming oil processing activity 
through lease and operation of 
existing installations and/or 
modernization thereof. 


Additional industrial developments 

at locations still available within the 
Track b) | refinerv area, 

e.g. LNG transshipment, petrochemical 

facilities, alternative clean industrv, 

renewable energies, etc. 


Repurposing of the Aruba Refinerv 
by replacing existing installations 
and establishing entirely new 
industries. 


Track a) 











Track c) 





KEY REQUIREMENTS: 


@ Future activity at the Aruba Refinery should be 
aimed at making a significant contribution to the 
Aruban economy and labor market. 


@ Future activity should also observe local regulations 
and industry best practices on Environment, Health 
and Safety (EHS). 


@ Future activity should observe the Kingdom of the 
Netherlands foreign affairs policy as well the 
economic and trade sanctions maintained by the 
US Office of Foreign Assets Control. 


More information on these requirements, as well as 
information on the Aruba Refinery, can be found in 





ABOUT ARUBA: 


Aruba is an island and a constituent country within the 
Kingdom of the Netherlands situated in the southern 
Caribbean Sea, located about 1,000 km (620 mi) west of the 
main part of the Lesser Antilles and 29 km (18 mi) north of 
the coast of Venezuela. It measures 32 km (20 mi) long from 
its northwestern to its southeastern end and 10 km (6 mi) 
across at its widest point. Aruba is one of the four countries 
that form the Kingdom of the Netherlands, along with the 
Netherlands, Curacao, and Sint Maarten. 


—— 





ABOUT RdA: 


Refineria di Aruba N.V. /LLC (RdA), established in Aruba at 
Cava Dick Cooper 11, San Nicolas, was incorporated on 
October 1, 2016 under the laws of Aruba to be the landlord 
of the properties that the Government of Aruba acquired 
from the transfer and master settlement agreement with 
Valero Aruba Holding N.V.. The Government of Aruba is the 
sole shareholder of RdA. The properties of RdA consist of 
the following assets: 


+A 235,000 BPD Crude Oil Refinery of Medium Complexity; 


+ A Transshipment Terminal of 10.7 MMB Storage Capacity 
and Two Tugboats; 


+ Atotal of 13 MMB of storage capacity; 


: Two Reef berths each with the capacity to handle Ultra 
Large Crude Carriers (ULCC); 


+ Approximately 3,750,000 square meters of long lease 
land. 


the REO! Document and Appendices. d. 


Please visit www.government.aw to download 


TIMELINE 


CONTACT| the official REO! Public Notice with registration | REOI 1 & 2 Issue Date:JREOI 1 & 2 Closing Date: 


and submission details. 


June 8th, 2020 July 17th, 2020 





Disclaimer: no rights can be derived from this publication. Please refer to the REO! Public Notice for all relevant information, 

MESTER PASA DEN TRABOU DURO 
GU DEDICACION Y DETERMINACION 
NOS TA LOGRA E EXITO 
GU NOS TA PROPONE 

